ಕೋರ್ಟ್ನಲ್ಲಿ ಗೆದ್ದ ಕಂಗನಾ ವಿರುದ್ಧ ಸಿಟ್ಟಿಗೆದ್ದ ಶಿವಸೇನೆ! masthmagaa.com: ಬಾಲಿವುಡ್ ನಟಿ ಕಂಗನಾ ರಣಾವತ್ ಅವರ ಕಚೇರಿಯನ್ನ ಮುಂಬೈ ಪಾಲಿಕೆ ಅಧಿಕಾರಿಗಳು ಕೆಡವಿದ್ದು ಕೂನೂನುಬಾಹಿರ ಅಂತ ಬಾಂಬೆ ಹೈಕೋರ್ಟ್ ಹೇಳಿದ ಬೆನ್ನಲ್ಲೇ ಕಂಗನಾ ವಿರುದ್ಧ ಶಿವಸೇನೆ ಸಿಟ್ಟಿಗೆದ್ದಿದೆ. ಕಂಗನಾ ರಣಾವತ್ ಮುಂಬೈ ಪೊಲೀಸರನ್ನು ಮಾಫಿಯಾ ಅಂತಾನೂ, ಮುಂಬೈ ನಗರವನ್ನ ಪಾಕ್ ಆಕ್ರಮಿತ ಕಾಶ್ಮೀರ ಅಂತಾನೂ ಕರೆದಿದ್ದಾರೆ. ಬಾಂಬೈ ಹೈಕೋರ್ಟ್ ತೀರ್ಪಿನಿಂದ ಹಿರಿ ಹಿರಿ ಹಿಗ್ಗಿರುವ ರಾಜಕೀಯ ಪಕ್ಷಗಳು ಇದನ್ನು ಒಪ್ಪುತ್ತಾವಾ? ಕೋರ್ಟ್ ಅಥವಾ ಜಡ್ಜ್ ಬಗ್ಗೆ ಕೆಟ್ಟದಾಗಿ ಮಾತನಾಡಿದ್ರೆ ಮಾನಹಾನಿ ಕೇಸ್ ಹಾಕಲಾಗುತ್ತೆ. ಹಾಗಿದ್ರೆ ಮಹಾರಾಷ್ಟ್ರ ಮತ್ತು ಮುಂಬೈ ಬಗ್ಗೆ ಇಂತಹ ಹೇಳಿಕೆಗಳನ್ನ ನೀಡಿದ್ರೆ ಅದು ಮಾನಹಾನಿಯಲ್ಲವೇ? ಅಂತ ಶಿವಸೇನೆ ಸಂಸದ ಸಂಜಯ್ ರಾವತ್ ಹೇಳಿದ್ದಾರೆ. ಮುಂದುವರಿದು ಮಾತನಾಡಿದ ಅವರು, ನಾನು ಕೋರ್ಟ್ ಆದೇಶವನ್ನ ಗೌರವಿಸುತ್ತೇನೆ. ಕಾನೂನು ಎಲ್ಲರಿಗೂ ಸಮವಾಗಿರಬೇಕು. ಕಂಗನಾಗೆ ಸೇರಿದ ಕಟ್ಟಡ ಅಕ್ರಮ ಅಂತ ಪಾಲಿಕೆ ಅಧಿಕಾರಿಗಳು ಹೇಳಿದ್ಮೇಲೆ ಅದನ್ನ ಕೆಡವುದರಲ್ಲಿ ತಪ್ಪೇನಿದೆ ಅಂತ ರಾವತ್ ಹೇಳಿದ್ದಾರೆ. masthmagaa.com